สอบถามค่ะตอนนี้อายุครรภ์ 30 week ไปพบทุกเดือนซึ่งรอบนี้คุณได้ให้ น้ำมันตับปลามารับประทาน พอหาข้อมูลในเนต บอกว่าไม่ควรทานในคนที่อายุครรภ์เยอะเพราะทำให้เลือดแข็งตัวช้า(กลัวมีปัญหาตอนคลอด) เลยลังเลมากที่จะทาน อยากทราบว่าจะทานดีๆหาค่ะ วันนี้ทานไปหนึ่งเม็ดก็มีอาการคลื่นไส้เวียนหัว
สวัสดีค่ะ น้ำมันตับปลาเป็นสารสกัดที่ได้จากปลาทะเลซึ่งเป็นแหล่งของกรดไขมันที่จำเป็นต่อร่างกาย ซึ่งอาจมีประโยชน์ต่อคนตั้งครรภ์ในแง่ที่ว่าช่วยเสริมสร้างเนื้อเยื่อของร่างกาย แต่อย่างไรก็ตามอาจมีข้อเสียเช่นทำให้เกิดอาการคลื่นไส้ อาเจียน ภาวะน้ำตาลในเลือดสูง และถ้ารับประทานในช่วงอายุครรภ์ที่มากกว่า 6 เดือนขึ้นไปแล้ว อาจจะทำให้เกิดภาวะการที่มีเลือดแข็งตัวช้า ซึ่งจะมีปัญหาในช่วงจะคลอดบุตร ที่จะมีเลือดออกมาเยอะได้จากอายุครรภ์ดังกล่าวนั้น จึงอาจมีความเสี่ยงเรื่องการแข็งตัวของเลือดเช่นกัน แนะนำให้ยืนยันกับสูตินรีแพทย์ที่ดูแลอีกครั้ง ช่วงนี้ถ้าคลื่นไส้ อาเจียนมากทนไม่ไหว ก็ให้หยุดไปก่อน และรับประทานอาหารให้ครบทุกชนิดเพื่อให้ได้กรดไขมันที่เพียงพอ